เรื่องร้องเรียน (ร้องเรียน,เสียงรบกวน) วันที่ 2023-10-06 06:15:37 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042196
ขอให้แก้ไขปัญหาเสียงดังรบกวนจากการเจียรเหล็กของโรงงาน บริเวณโรงงาน (ไม่มีชื่อและเลขที่ตั้ง) ตั้งอยู่ภายในหมู่บ้านรินทร์วิลเลจ ซอยรัชดาภิเษก 36 แยก 19-4-4 แขวงจันทรเกษม เขตจตุจักร กรุงเทพมหานคร จุดสังเกต อยู่ใกล้มหาวิทยาลัยราชภัฏจันทรเกษม และเมื่อเข้าหน้าหมู่บ้านฯ ให้ตรงไปประมาณ 500 เมตร จะพบโรงงานอยู่ทางซ้ายมือ (ไม่ทราบรายละเอียดเจ้าของโรงงาน) เนื่องจากผู้ร้องแจ้งว่า บริเวณดังกล่าวแต่เดิมเป็นที่ดินว่าง มีการต่อเติมเป็นโรงงานเจียรเหล็ก ที่ไม่ได้เก็บเสียง และเป็นพื้นที่ของรัฐบาล เพราะพื้นที่ดังกล่าวมีหมายศาลติดไว้ (ข้อมูลตามผู้ร้องแจ้ง) ซึ่งการเจียรเหล็ก ทำให้เกิดปัญหาเสียงดังรบกวน ตั้งแต่ช่วงเวลา 08.00-13.00 น. เป็นประจำบ่อยครั้ง ส่งผลให้ผู้ร้องได้รับความเดือดร้อน ประสบปัญหามาเป็นระยะเวลาประมาณ 2 ปีแล้ว (ประชาชนประสงค์ให้ปกปิด ชื่อ และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata